Имама доккха са а даьккхина дерзийра ламаз эцар. Амма ваханчуьра Буг1а вог1ург а ца хилла, говрахь хаьхкина веана Бойсакъар Шемал ламаз мелан ламаз дина а ваьлла, маьждига чуьра араволуш кхечира. Гонах яьлла суьлийн наибийн тоба а йолуш, мостаг1ий болчу аг1ор д1авоьдуш вара Шемал. Кхоьссича топ кхоче а х1иттина, мог1а нисбина лаьтташ бара оьрсий. Буьрса а, самукъане а яра церан яххьаш. Царна хьалха говрахь д1асахьийзаш вара ч1ог1а кечвелла волу инарла Барятинский. Цунна хаьара имам Шемала шен дош лардийр дуй, йийсар шайн таро йолчара кечвина вуй.